Comencen les festes patronals de Port de Sagunt amb el tradicional tro d’avís
05 d’agost 2022

![](/media/gnijt2k3/c1-xupinazo.jpg?width=850&height=566.9886363636364)

El Port de Sagunt va iniciar anit les festes patronals en honor a la Verge de Begonya amb el tradicional tro d’avís. La jornada va estar protagonitzada també per la _xopà_, el correfoc, un mini castell de focs artificials, una macro festa, bous embolats i vaquetes.

La jornada va començar amb la concentració de les penyes i la població en la rotonda de Periodista Azzati amb l'avinguda Camp de Morvedre per a donar pas, a les 23.30 hores, al correfoc. Les penyes es van dirigir acompanyades de xarangues, des del punt de trobada fins a la Tinència d'Alcaldia, on a les 00.00 hores va tindre lloc el tradicional tro d’avís que va donar principi oficialment als festejos.

![](/media/vevffdud/c-xupinazo.jpg?width=850&height=566.9886363636364)

La Peña Los Colgaos va ser l'encarregada en esta edició de llançar des del balcó el tro d’avís, al qual va seguir en la plaça del Sol la _xopà_ amb canons d'espuma. A les 00.30 hores va començar en este mateix punt del mini castell de focs artificials que va anunciar l'inici dels festejos, a càrrec de la Pirotècnia Turís. A la 1.00 de la matinada, en el recinte festiu, va tindre lloc una macro festa davall el títol _Tumbalea_, i en el mateix horari però en el recinte taurí va ser la primera nit de bous embolats i vaquetes, a càrrec de la ramaderia de Daniel Machancoses. La colla d’emboladors encarregada d'esta vetlada taurina va ser Murviter/Camp de Morvedre.

Així mateix, hui a les 18.45 hores se celebra una vesprada de vaquetes i bous de la ramaderia de Vicente Machancoses. A les 20.00 hores serà el torn de la gastronomia amb el concurs d'allioli, i a les 23.30 hores hi haurà una actuació musical al carrer Racó de l'Horta i a les 00.15 hores continuarà la festa amb l'espectacle musical de l'orquestra Twister en el recinte festiu. A la mitjanit els bous i les vaquetes de la ramaderia Cali, juntament amb els emboladors Murviter/Camp de Morvedre, tancaran la jornada.

![](/media/vkdligax/c4-xupinazo.jpg?width=850&height=566.9886363636364)

També hui divendres, des de les 19.00 hores, estarà oberta en la caseta de la Comissió de Festes la inscripció per al repartiment de pollastre i conill per al concurs de paelles, que se celebrarà el diumenge, 7 d'agost.

Demà dissabte continua la programació amb activitats infantils de 18.00 a 21 hores en Racó de l'Horta. D'altra banda, vaques i bous a partir de les 18.45 a càrrec de la ramaderia Marcen. A les 20 hores començarà el concurs de pinxo de truita de creïlles i, a la mateixa hora, serà el repartiment de pollastre i conill per al concurs de paelles. A les 00.15 hores serà el torn de la música Remember en el recinte festiu, acte organitzat per la Federació de Penyes, i a les 00.00 començarà la nit de vaques i bous a càrrec de la ramaderia Ponce i El Saliner, juntament amb els emboladors Murviter/Camp de Morvedre.

El diumenge serà el torn dels jocs de taula a les 18.45 i a les 19.00 el repartiment d'aigua i arròs per a les paelles. En este sentit, a les 22.00 començarà el concurs de paelles, organitzat per la Federació de Penyes, i a les 23.00 serà el lliurament de premis dels concursos populars, paelles i jocs de taula en el recinte taurí. A les 23.30 tancarà la jornada amb un esdeveniment musical a càrrec de l'orquestra Tokio, organitzat per l'Ajuntament de Sagunt, en el recinte festiu. D'altra banda, el dilluns 8 la programació continua amb vaques i bous a partir de les 18.15 de la vesprada i a les 00.00 hores.

![](/media/owal3q1r/c3-xupinazo.jpg?width=372&height=248&mode=max)![](/media/04sm4dvo/c5-xupinazo.jpg?width=378&height=251&mode=max)

*   [](http://www.facebook.com/sharer.php?u=https://aytosagunto.es/va/actualitat/comencen-les-festes-patronals-de-port-de-sagunt-amb-el-tradicional-tro-d-avis/ "Facebook")
*   [](http://twitter.com/share?url=https://aytosagunto.es/va/actualitat/comencen-les-festes-patronals-de-port-de-sagunt-amb-el-tradicional-tro-d-avis/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comencen-les-festes-patronals-de-port-de-sagunt-amb-el-tradicional-tro-d-avis/ "Linked In")
*   [](mailto:?body=https://aytosagunto.es/va/actualitat/comencen-les-festes-patronals-de-port-de-sagunt-amb-el-tradicional-tro-d-avis/)